Ég hafði aldrei séð það með mínum eigin augum hvað gerist raunverulega á hjartadeildinni á föstudögum þegar farið er að tæma Hjartagáttina og koma mannskapnum fyrir á hjartadeild . Ég varð hinsvegar vitni af þessu í sumar og satt best að segja brá mér því ég hafði ekki gert mér grein fyrir því hvað þetta er mikið álag á alla og veldur mikilli spennu inni á deildinni bæði meðal starfsfólks og sjúklinga . Í fyrsta lagi er farið að tilkynna fólki að það eigi að útskrifast og varð ég vitni af því að það olli óróa meðal sumra sjúklinga og óöryggi þar sem viðkomandi fannst hann eða hún ekki tilbúinn til að fara heim . Auglýsing Fannst mér jafnframt að starfsfólkið væri jafnvel ekki endilega á því að sumir sjúklingarnir ættu að fara heim . Það hlítur að vera erfitt að púsla þessu saman enda fann ég hvernig spennustigið hjá starfsfólki fór hækkandi , álagið sagði til sín . Það má jafnvel leiða að því líkum að það sé hreinlega þjóðhagslega hagkvæmt að hafa opið á Hjartagátt um helgar . Sjálfur lenti ég í því og afleiðingarnar urðu miklar skemmdir á hjartavöðva , málaferli við spítalann sem tóku tæp níu ár og gera má ráð fyrir að þau málaferli hafi kostað ríkið tveggja til þriggja ára helgaropnun á Hjartagátt . Ég veit fyrir víst að ég er ekki sá eini sem hef lent í svipuðum hremmingum þar sem helgarlokun Hjartagáttar hefur haft alvarlegar afleiðingar . Er ekki verið að spara aurinn og kasta krónunni í nafni hagræðingar ?